L 228/40
RO
Jurnalul Oficial al Uniunii Europene
15.9.2023
(6)
Este oportun ca cerințele susmenționate să se aplice în continuare operatorilor de aeronave care operează în regim de trafic aerian general în spațiul aerian al cerului unic european, în toate fazele de zbor și pe suprafața de mișcare a unui aerodrom, cu excepția aeronavelor menționate la articolul 2 alineatul (3) litera (a) din Regulamentul (UE) 2018/1139.
Statelor membre trebuie să le revină responsabilitatea de a se asigura că operațiunile acestor aeronave țin seama în mod corespunzător de siguranța navigației tuturor celorlalte aeronave.
Statele membre pot însă decide să aplice prezentul regulament aeronavelor respective.
(7)
În conformitate cu domeniul de aplicare al Regulamentului (CE) nr.
29/2009, prezentul regulament trebuie să prevadă aceleași excepții de la cerințele privind legăturile de date ca cele acordate în temeiul Deciziei de punere în aplicare (UE) 2019/2012 a Comisiei (7).
(8)
Articolul 14 alineatul (2) din Regulamentul de punere în aplicare (UE) nr.
1079/2012 prevedea exceptări de la obligația de a opera o aeronavă care trebuie să fie dotată cu echipamente radio capabile să utilizeze ecartul între canale de 8,33 kHz.
Este oportun ca prezentul regulament să nu modifice exceptările existente.
(9)
Elaborarea cerințelor din prezentul regulament a ținut cont în mod corespunzător de conținutul Planului general pentru ATM și de capacitățile de comunicații, navigație și supraveghere cuprinse în acesta.
(10)
Prin Avizul său 01/2023, Agenția Uniunii Europene pentru Siguranța Aviației a pregătit și a transmis Comisiei un proiect de norme de punere în aplicare în conformitate cu articolul 75 alineatul (2) literele (b) și (c) și cu articolul 76 alineatul (1) din Regulamentul (UE) 2018/1139.
(11)
Măsurile prevăzute în prezentul regulament sunt conforme cu avizul comitetului instituit în conformitate cu articolul 127 din Regulamentul (UE) 2018/1139,
ADOPTĂ PREZENTUL REGULAMENT:
Articolul 1 Obiect și domeniu de aplicare (1) Prezentul regulament stabilește reguli de operare legate de utilizarea spațiului aerian și cerințe privind echipamentele de aeronave necesare pentru operarea uniformă și în condiții de siguranță în spațiul aerian al cerului unic european.
(2) Prezentul regulament se aplică operatorilor de aeronave menționați la articolul 2 alineatul (1) litera (b) punctele (i) și (ii) și la articolul 2 alineatul (1) litera (c) din Regulamentul (UE) 2018/1139, care sunt implicați în traficul aerian general și care operează înspre, în interiorul sau dinspre spațiul aerian al cerului unic european.
Articolul 2 Definiții În sensul prezentului regulament, se aplică următoarele definiții: 1. „unitate de control al traficului aerian” (unitate ATC) este un termen generic care înseamnă, după caz, un centru de control regional, o unitate de control de apropiere sau un turn de control de aerodrom; 2. „serviciu de legături de date” înseamnă un ansamblu de operațiuni conexe de management al traficului aerian, sprijinit de comunicații aer-sol prin legături de date, care au un scop operațional clar definit și care încep și se încheie printr-un eveniment operațional; 3. „operațiune cu purtătoare decalată” înseamnă o situație în care acoperirea operațională specificată nu poate fi asigurată de un singur emițător de la sol și în care, pentru reducerea la minimum a problemelor de interferență, semnalele de la două sau mai multe emițătoare de la sol sunt decalate față de frecvența centrală nominală a canalului.
(7) Decizia de punere în aplicare (UE) 2019/2012 a Comisiei din 29 noiembrie 2019 privind derogările acordate în temeiul articolului 14 din Regulamentul (CE) nr.
29/2009 al Comisiei de stabilire a cerințelor privind serviciile de legături de date pentru cerul unic european (JO L 312, 3.12.2019, p. 95).